《驾幸承天二首 其一》
明代·孙宜

迢遥列郡总维城，彩仗朱笼夹道迎。太守尚宽诛北地，群臣何似幸南京。

山河嵩洛开皇览，雨露荆襄动圣情。莫谓此行劳万乘，即今四海是升平。

作者简介：（1507—1556）湖广华容人，字仲可，一字仲子，号洞庭渔人。孙继芳子。嘉靖七年举人。工文，著作甚富。有《洞庭山人集》、《国朝事迹》、《遁言》和《明初略》等。